Ανακοίνωση της Επιτροπής δυνάμει του αρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου

Επιβολή υποχρεώσεων παροχής δημόσιας υπηρεσίας για τις τακτικές αεροπορικές γραμμές στο εσωτερικό της Γαλλίας

(2001/C 72/03)

(Κείμενο που παρουσιάζει ενδιαφέρον για τον ΕΟΧ)

Ι. Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλία αποφάσισε να επιβάλει υποχρεώσεις παροχής δημόσιας υπηρεσίας για τις τακτικές αεροπορικές γραμμές στα ακόλουθα δρομολόγια:

Τουλόν/Hyères-Μπορντώ

Τουλόν/Hyères-Τουλούζη

Τουλόν/Hyères-Νάντη

ΙΙ. Οι υποχρεώσεις παροχής δημόσιας υπηρεσίας είναι οι ακόλουθες:

Ως προς τον ελάχιστο αριθμό δρομολογίων, την προσφερόμενη μεταφορική ικανότητα, τον τύπο αεροσκαφών και τα ωράρια

Τουλόν/Hyères-Μπορντώ

Εξαιρουμένων των αργιών, τα δρομολόγια πρέπει να εκτελούνται, τουλάχιστον, 235 ημέρες τον χρόνο, πλην Σαββατοκύριακου, και να περιλαμβάνουν δύο δρομολόγια μετ' επιστροφής ημερησίως, το πρωί και το βράδυ, και 90 ημέρες τον χρόνο, το Σαββατοκύριακο, και να περιλαμβάνουν ένα δρομολόγιο μετ' επιστροφής το Σάββατο το πρωί και ένα δρομολόγιο μετ' επιστροφής την Κυριακή το βράδυ.

Τα ωράρια πρέπει να επιτρέπουν στους επιβάτες που ταξιδεύουν για επαγγελματικούς λόγους να πραγματοποιούν, τις εργάσιμες ημέρες, ένα ταξίδι μετ' επιστροφής αυθημερόν, με δυνατότητα επτάωρης τουλάχιστον παραμονής στον τόπο προορισμού, τόσο στο Μπορντώ, όσο και στην Τουλόν.

Τα δρομολόγια πρέπει να εκτελούνται χωρίς ενδιάμεση στάση μεταξύ Τουλόν/Hyères και Μπορντώ.

Τα δρομολόγια πρέπει να εκτελούνται με αεροσκάφος υπό πίεση, ελάχιστης μεταφορικής ικανότητας 17 θέσεων.

Τουλόν/Hyères-Τουλούζη

Εξαιρουμένων των αργιών, τα δρομολόγια πρέπει να εκτελούνται, τουλάχιστον, 235 ημέρες τον χρόνο, πλην Σαββατοκύριακου, και να περιλαμβάνουν δύο δρομολόγια μετ' επιστροφής ημερησίως, το πρωί και το βράδυ, και 90 ημέρες τον χρόνο, το Σαββατοκύριακο, και να περιλαμβάνουν ένα δρομολόγιο μετ' επιστροφής το Σάββατο το πρωί και ένα δρομολόγιο μετ' επιστροφής την Κυριακή το βράδυ.

Τα ωράρια πρέπει να επιτρέπουν στους επιβάτες που ταξιδεύουν για επαγγελματικούς λόγους να πραγματοποιούν, τις εργάσιμες ημέρες, ένα ταξίδι μετ' επιστροφής αυθημερόν, με δυνατότητα επτάωρης τουλάχιστον παραμονής στον τόπο προορισμού, τόσο στην Τουλούζη, όσο και στην Τουλόν.

Τα δρομολόγια πρέπει να εκτελούνται χωρίς ενδιάμεση στάση μεταξύ Τουλόν/Hyères και Τουλούζης.

Τα δρομολόγια πρέπει να εκτελούνται με αεροσκάφος υπό πίεση, ελάχιστης μεταφορικής ικανότητας 17 θέσεων.

Τουλόν/Hyères-Νάντη

Εξαιρουμένων των αργιών, τα δρομολόγια πρέπει να εκτελούνται, τουλάχιστον, 235 ημέρες τον χρόνο, πλην Σαββατοκύριακου, και να περιλαμβάνουν δύο δρομολόγια μετ' επιστροφής ημερησίως, το πρωί και το βράδυ, και 90 ημέρες τον χρόνο, το Σαββατοκύριακο, και να περιλαμβάνουν ένα δρομολόγιο μετ' επιστροφής το Σάββατο το πρωί και ένα δρομολόγιο μετ' επιστροφής την Κυριακή το βράδυ.

Τα ωράρια πρέπει να επιτρέπουν στους επιβάτες που ταξιδεύουν για επαγγελματικούς λόγους να πραγματοποιούν, τις εργάσιμες ημέρες, ένα ταξίδι μετ' επιστροφής αυθημερόν, με δυνατότητα παραμονής τουλάχιστον εξήμισυ ωρών στον τόπο προορισμού, τόσο στη Νάντη, όσο και στην Τουλόν.

Τα δρομολόγια πρέπει να εκτελούνται χωρίς ενδιάμεση στάση μεταξύ Τουλόν/Hyères και Νάντης.

Τα δρομολόγια πρέπει να εκτελούνται με αεροσκάφος υπό πίεση, ελάχιστης μεταφορικής ικανότητας 17 θέσεων.

Ως προς την εμπορική εκμετάλλευση των πτήσεων

Η πώληση των θέσεων πρέπει να πραγματοποιείται με τουλάχιστον ένα μηχανογραφημένο σύστημα κρατήσεων.

Ως προς τη συνεχή παροχή υπηρεσίας

Εκτός των περιπτώσεων ανωτέρας βίας, ο αριθμός των πτήσεων που ακυρώνονται, για λόγους που μπορούν να αποδοθούν άμεσα στον μεταφορέα, δεν επιτρέπεται να υπερβαίνει, ανά περίοδο αεροπλοΐας ΙΑΤΑ, το 3 % του αριθμού των προβλεπομένων πτήσεων.

Ο μεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί τουλάχιστον εξάμηνη προθεσμία προειδοποίησης.

Ενημερώνονται οι κοινοτικοί αερομεταφορείς ότι εκμετάλλευση εν αγνοία των προαναφερομένων υποχρεώσεων παροχής δημόσιας υπηρεσίας είναι δυνατόν να επιφέρει διοικητικές ή/και δικαστικές κυρώσεις.